Džeine, kiek dar turėsim slėptis?
Labai šalta.
Tiek, kiek reikės misijai.
Negalim vykdyt jos ten, kur šilta?
Karibu gyvena tik šiaurinėse vietovėse.
Kažką girdžiu.
Kur tu išvis slepies?
Ei!
Nejuokinga, Žilabarzdi.
Mes turėtume būt pasislėpę.
Patylėkit.
Kodėl tu turi kietą maskuotę?
Nes pasigaminau.
Kitąsyk galėsi ją panaudot.
O dabar grįžkit į vietas, kad galėtume išsiaiškinti,
kodėl karibu nuolat keliauja ir neužsibūna vienoje vietoje.
Jie turbūt juda, kad nesušaltų.
Tai viena prielaidų.
Gerai, Žilabarzdi.
Pats pradėjai.
Ar čia šiaurinis elniukas?
Tai karibu jauniklė.
- Karibu ir šiaurinis elnias - tas pats. - Ką?
- O ten tėtis. - Mama.
- Iš kur žinai? - Patinėliai rudenį numeta ragus.
Tik patelės žiemą būna raguotos.
Gražuolės.
Kaip liūdna, kad kasmet jų vis mažiau.
Privalome jiems padėti.
Dėl to turime išsiaiškinti, kodėl jie klajoja,
kad suprastume juos.
Žiūrėk.
Mama nori judėti toliau. Bet kodėl?
O ne. Išgąsdinau ją. Ji gali pasiklysti.
Turime parvesti ją pas mamą.
Padėk man išsilaisvint.
Nagi, ji pabėgs.
Aišku, kad pabėgs. Turi dviem kojomis daugiau už mus.
Palauk, mažyle!
Ji mums per greita.
Bet ne per greita savo mamai, kuri atsiveda pastiprinimą.
Karibu banda.
Norėčiau, kad jie liktų vienoje vietoje.
- Kas dabar, Džeine? - Saugokimės, kad nesutryptų.
Neįtikėtina.
Karibu išties klajoja.
Kaip parviliosim juos atgal, kad išsiaiškintume kodėl?
Vėl slėpsimės!
Aš nebežaidžiu.
Rimtai, Džeine, kur tu?
Senelis!
Senelis Džeimsas?
Seneli, kaip smagu tave matyti.
Nagi, nagi. Sveikas, Deividai.
Sveika, Džeine.
Nusirengdama ilgai neužtruksiu.
Šiandien nedirbi?
Ne, tiesą sakant, savanoriauju bendruomenės virtuvėje.
Bet...
Atrodo labai skaniai.
- Čia man? - Visiems pagaminau pietus.
Ir tau, Džeine, jei nori.
Ačiū, bet neturime laiko.
Sekame Rangifer tarandus.
Čia mokslinis karibu pavadinimas. Tai labai svarbi misija.
- Bet galėčiau užkąsti. - Tu visada gali užkąsti.
Na, norėčiau sužinoti daugiau apie šią karibu misiją.
Gal ir galime trumpam pailsėti.
Žinojau, kad galėsit.
Ar ten Žilabarzdis?
Aha, mes visi slėpėmės miške.
Na, kai kurie slėpėsi.
O kai kurie svaidė gniūžtes.
Begėdis Žilabarzdis.
Nagi, eime vidun.
O tada bėgom su karibu banda.
Labiau nuo bandos.
Žinojot, kad jie greiti kaip mašina?
Taip, žinojau. Bet tik bėgdami nedidelį atstumą.
Įsivaizduokit, už mūsų - karibu.
Prieš mus - užšalęs upokšnis.
Žinojau, ką turiu daryti.
O ką darei?
Nieko. Banda peršoko mus.
Jie kone praskrido.
Bet vis dar turim išsiaiškint, kodėl jie nuolat keliauja.
Aha, jie niekur neužsibūna per ilgai.
Panašu į neišaiškintą paslaptį.
Gal jie ieško ėdesio.
Gal, bet ten jo vis dar buvo pakankamai,
o mama skatino jauniklę keliauti.
Grįžkime prie misijos, Deividai.
Na, jei jie ieško maisto, mums jo liko užtektinai.
Gerai. Susitvarkykime, vaikai.
- Darkart ačiū už pietus, tėti. - Prašom.
Kai išeisim lauk, reikės sugalvot planą.
Kodėl išmeti tą maistą?
Ir tą?
Nes jau pavalgiau.
O aš pasilieku vietos desertui.
Juk bus deserto, taip?
Juk dėl to kasmet iššvaistoma milijardai tonų maisto.
Kaip suprasti?
Tai reiškia, kad jei turi pietums per daug maisto,
galėtum likučius suvalgyti vėliau.
Būtent.
Bet mes turim sočiai maisto.
Kevinai, argi tu jiems nieko nepasakojai?
Na...
Juk nepamiršai, ar ne?
Nepasakojai? Ko, brangusis?
Pasakojimų prieš miegą?
Klausyk, tėti, gal pakalbėkime apie tai vėliau?
Tai reiškia, kad niekad nepakalbėsim apie tai.
Na, mums metas pas karibu.
Bet man dar niekas neatsakė dėl deserto.
Karibu misija, Deividai.
Ačiū už pietus, seneli Džeimsai.
Buvo labai skanu. Net salotos.
Na, prašom.
Neišlįskit. Turim nesirodyt, kad jos vėl neišsigąstų.
Nieko.
Ieškokime toliau.
Čia jų taip pat nėra.
Kaip manai, kokius pasakojimus senelis turėjo omeny?
Nežinau. Kodėl tau jo nepaklausus?
Nes tėvelis keistai sureagavo.
Karibu.
Tik ne vėl.
Turime sekt paskui. Eime.
Galiu eit pažaist į savo kambarį?
Gal kam nors kavos?
Vandens?
Eisiu pažaisti su Mile.
Man reikia pertraukėlės.
Jos pabėgs.
Kur eini, seneli?
Truputį anksčiau nueisiu į bendruomenės virtuvę.
Radot savo karibu?
Vėl nepavijom.
Mes vis žaidžiam slėpynes, o jos - gaudynes.
Mums reikia naujo plano.
Turi patarimų, seneli?
Turiu kelis.
Ar žinai, kad karibu susiję su mūsų protėviais,
mūsų šeima?
Ar jie, aš ir šeima vis tiek susiję, jei esu įvaikintas?
Šeima yra šeima, nesvarbu, kokios aplinkybės.
Tu susijęs ne tik su savo biologine šeima ir jos protėviais,
bet ir su šia šeima bei mūsų protėviais. Aišku?
Aišku.
Taigi mūsų šeima yra atapaskai.
Ką reiškia atapaskai?
Atapaskai yra čiabuviai ten, kur gyvena karibu.
Dar vienas klausimas.
Ką reiškia čiabuvis?
Tai patys pirmieji vietos gyventojai,
turintys savitą gyvenimo būdą.
Eikšekit su manim.
Pasakodavau šią istoriją tavo tėčiui, kai jis buvo mažas.
Viskas prasidėjo labai seniai, kai pasaulis
buvo dar jaunas.
Tais laikais žmonės neturėjo
tokių dalykų kaip elektra, vandentiekis ir butai.
Žmonės, kaip ir miško žvėrys,
kliovėsi santykiu su žeme,
kad ši jais pasirūpins.
Bet jie daug dirbo, kad išgyventų.
Atapaskai norėjo pasirūpinti, kad jų žmonės ilgai gyventų.
Tad jie surengė svarbų susirinkimą su gyvūnais,
su kuriais dalinosi žeme ir mišku.
Mūsų žmonės klausė:
„Kaip užtikrinti, kad mūsų žmonės
dar ilgai galėtų gyventi kartu su jumis?“
Karibu atsakė:
„Kad ir žmonės, ir gyvūnai liktų sveiki,
turime kartu rūpintis žeme.
Galite iš mūsų kailio siūti drabužius, kad nesušaltumėte,
o iš ragų gaminti reikalingus įrankius,
bet privalote mus gerbti ir imti tik tiek, kiek jums reikia,
ne daugiau.
Nieko negalima švaistyti.
Kaip mes dalinamės žeme su jumis,
taip ir jūs turite dalintis su kitais.
Tai, ko turite per daug, galite duoti tiems, kurie turi mažiau.
Taip pat kaip rūpintis žeme turite mokyti
visus savo vaikus,
kad jie perduotų tai visiems savo vaikams iš kartos į kartą.“
Kiekvieno pareiga
perduoti tą išmintį ateinančioms kartoms.
Bet po daugelio metų
daug žmonių, ne tik atapaskai,
apsigyveno šiose žemėse.
Kai miškai naikinami, naikinami ir ten gyvenantys žvėrys.
Dar ir šiandien atapaskų bendruomenė sunkiai dirba, kad apsaugotų karibu.
Kaip karibu saugojo mus.
Kodėl niekad man to nepasakojai, tėveli?
Turbūt pamiršau šią istoriją.
Tavo senelis pasakojo man daug svarbių istorijų.
Apie karibu - kai buvau tavo amžiaus.
Pameni kitas?
Atrodo. Gal atsiminčiau, jei senelis padės.
Mielai padėčiau.
Galėčiau ir aš paklausyt?
Be abejo.
Kaip manai, karibu vis keliauja,
nes jų gyvenami miškai iškertami, kaip toje istorijoje?
Gyvenamosios vietos trūkumas yra viena priežasčių, kodėl karibu nyksta,
bet kaip įrodysim, kad dėl to jie niekur neužsibūna?
O jei nuvestume juos ten, kur jiems saugu?
Kur yra maisto, medžių ir viso kito, dėl ko jie įsikurtų?
Atrodo, kad jūs trys turite gerą planą.
Įgyvendinkite jį.
Pirma reikia surasti karibu.
Taip.
- Iki, seneli Džeimsai. - Ačiū už pietus.
Štai.
Dabar reikia saugios vietos.
Žinau tinkamą.
Reikia kažkaip ten nuvesti karibu.
Čia pravers tavo pietų likučiai.
Deividai, turime jauką. Matai karibu?
Aha.
Bet jos išeina, Džeine.
Paskubėk! Jos pabėgs.
Deividai?
Čionai.
Įstrigau. Negaliu jų sekti.
Galėtum pasivyti jas ir parvilioti maistu?
Parvesk jas čia, Žilabarzdi. Aš pasirūpinsiu visa kita.
Negaliu išlįst. Karibu pabėgs!
Taip! Žilabarzdi, tau sekasi!
Jos atbėga čia.
Bėga tiesiai į mane.
Elnias vos neprivertė pridėt į kelnes.
Pagavai? Rimuojasi.
Nesusižeidei, Žilabarzdi?
Džeine, jos eina link tavęs.
Jos čia. Karibu ėsdamos artėja į saugią vietą.
Tiesą sakant, jos užkandžiauja.
Kiekvieno lapo jos atsikanda tik truputį.
Kažin kodėl nesuėda viso.
Nežinau, bet manau, dabar jos pabus čia.
Kokios mielos.
Pala! Ne...
neišeikit.
Džeine. čionai.
- Kur karibu? - Jų nebėra.
Vis dar nežinome, kodėl jie klajoja.
Sužinosime.
Bet gražu, kad paliko likučių.
Kaip tavo senelio pasakojime. Dalinasi.
Galiu pažiūrėti?
„Kaip šiandien priimamas sprendimas paveiks ateities žmones?“
- Džeinė Gudal? - Taip.
Panašiai karibu pasakė atapaskams.
Imti iš žemės tik tiek, kiek reikia. Ne daugiau.
Tuomet visi gali išgyventi.
Taip.
Žiūrėk!
- Likusi karibu banda. - Slėpkimės!
Jie ėda tai, ką paliko kitos karibu.
Jie vis keliauja, nes ėda tik tiek, kiek reikia.
Palieka ir kitiems.
Žmonės irgi turėtų taip daryti.
Tikrai turėtume.
Kai ką sugalvojau.
Daugiau maisto bendruomenės virtuvei, seneli.
Tai padės pamaitinti žmones, kuriems to reikia.
Mahsi cho.
- Tai reiškia „ačiū tau“. - Nėra už ką, seneli.
Mes net sausainių įdėjome. Bet pamiršau kodėl.
Gerbti, dalintis ir...
Būti atsakingiems.
Papasakosiu tą istoriją tau prieš miegą.
O paskui pasidalinsiu su jumis dar daugiau istorijų.
Ir su tavimi.
Ir su manimi? Tikiuosi, jose bus gyvūnų.
Keliose bus.
Palauk, kol išgirsi apie lapes.
Jei daugiau žmonių žinotų atapaskų istoriją, taip karibu būtų geriau?
Na, perduodant istorijas išsaugomos žinios.
O jei žmonės žinos apie karibu,
gal jie susimąstys ir atsargiau naudos žemės gėrybes.
Aišku, seneli.
Ir man.
Taip tikrai bus geriau.
- Pasiruošęs, tėti? Pavešiu. - Ačiū.
Daug galime išmokti iš gyvūnų.
Ir reikėtų dalintis žiniomis,
kad nekartotume tų pačių klaidų.
Žilabarzdi!
Padėkite išgelbėti karibu.
- Deividai! Kur tu? - Tuoj būsiu.
Ką valgai?
Likučius. Po kiek laiko jie dar skanesni.
Ir man palik. Užsuksiu po pokalbio su karibu globėja Star Gotje.
Štai ji.
Sveiki, Star.
Labas, Džeine, Deividai.
Atrodo, tavo burna pilna.
Šitie?
Čia karibu patino ragai.
Kodėl patelės nemeta ragų kartu su patinais?
Karibu patelės pasilieka juos žiemą, nes kai laukiasi jauniklių,
turi būti stiprios, kad apgintų savo maisto šaltinius nuo kitų karibu.
Geras. Atleiskit, išalkau po to, kai visą dieną sekėme karibu bandą.
Jie tikrai daug keliauja.
Bandėm išsiaiškint, kodėl jie nuolat keliauja.
Ir ką sužinojote?
Karibu ėda tik tiek, kiek jiems reikia.
Visa kita palieka kitiems karibu arba kitam kartui.
Jūs teisūs.
Kai kurios karibu bandos keliauja dėl temperatūros,
o kitos dėl to, kad ieško kitų maitinimosi šaltinių.
Kur jūs dirbate su karibu?
Čia. Šioje teritorijoje turime „Klinse-Za“ karibu vaikavimosi aptvarus.
Kas yra vaikavimosi aptvaras?
Tai didžiulė aptverta teritorija.
Uždarome čia laukines besilaukiančias karibu.
Čia jos gali saugiai atsivesti jauniklių.
Paskui paleidžiame visus į laisvę.
- Kodėl reikia juos apsaugoti? - Jaunikliai labai maži,
tad kalnuose juos labai puola plėšrūnai.
- O aptvaruose jie saugūs. - Galite juos šerti?
- Galiu. - Kaip jums pasisekė.
Kodėl nusprendėte padėti karibu?
Prieš daug metų mūsų bendruomenės vyresnieji
liepė mums nebemedžioti karibu, nes jų labai sumažėjo.
Tad valgėme briedieną, aš padėdavau mamai mėsinėti ir plauti mėsą.
Tad žinau, kiek darbo tam reikia.
Niekada apie tai nesusimąsčiau.
Mažai kas susimąsto, nes dažniausiai mėsą nusiperkame, taip?
Bet kai žinai, kiek reikia darbo,
kad mėsa atsidurtų ant stalo, labiau vertini gyvūną.
Nieko nešvaistai, valgai tik tiek, kiek reikia.
Teisingai, Deividai.
Kodėl mažėja karibu?
Matote? Jiems didžiausią grėsmę kelia miškų kirtimas.
Pažeidėme gamtos pusiausvyrą.
Taip pat galime ją atkurti.
Turime atminti, kad, kaip ir karibu, esame biologinė rūšis.
Mes - žmonės ir turime dirbti išvien.
Tai kaip galime padėti?
Puiki pradžia būtų dalintis šiomis žiniomis.
Ir mažinti atliekų kiekį.
Pakalbėkite su savo tėvais ar globėjais
ir nueikite į vietinį sąvartyną, ten, kur keliauja jūsų šiukšlės.
Mūsų aplinką labai veikia šios atliekos.
Jos taip pat veikia mūsų, karibu bei kitų rūšių gyvenamąją teritoriją.
Matydama visas tas šiukšles, nenoriu didinti jų kiekio.
Dar nesu matęs sąvartyno. Garantuoju, ten smirdi.
Tu turbūt teisus. Aš irgi nesu ten buvusi.
Labai ačiū, kad kalbėjotės su mumis apie karibu, Star.
Ačiū jums. Man labai malonu su jumis susipažinti.
- Viso, Star. - Iki pasimatymo.
Geriau paskubėk, Džeine. Tuoj tau nieko neliks.
Jau beveik nebėra.
ĮKVĖPTA DŽORDŽO BLONDINO (1923-2008), „DENE NATION“
Išvertė Kristina Čeidaitė